Mida  kindlam on inimese teadmine, et tahtejõud määrab kõik, seda enam on tema lihased pingul kui pillikeeled, mis üksteise järel paratamatult katkevad. Taastuda või uueneda pole pidevas pinges olles võimalik. Pinges inimene ei kuule oma lihaste juttu. Ta ei näe, et midagi oleks pahasti. Ta ei tunne, et midagi oleks lahti, sest surnud rakud ja nende asemele asunud tühja kohta täitev sidekude on tundetud. Uhkus sellise iseenda kurnamise üle tekitab ebanormaalses kohas asuva sidekoe luu sarnaseks jäigastumise - anküloosi, või kivi sarnaseks kõvastumise - skleroosi. Mida suurem on uhkus, seda enam on lihas nagu luu või kivi.